Diari Oficial de la Generalitat Valenciana


Sumari del DOGV 4955, del 28-02-2005 (2005/1493)

Informació pública de les bases per a la provisió en propietat d'una plaça de tècnic d'Administració General.
-------------------------------------------------------------------------------------------------------------

### Dades del document

Número de DOGV
:   4955

Data del DOGV
:   28-02-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/1493


Data del document
:   27-01-2005

Organisme emissor
:   Ajuntament de Carcaixent

Tipus de document
:   Convocatòria

Descriptors 

:   * Carcaixent
    * administració local
    * concurs administratiu
    * professió administrativa

Informació pública de les bases per a la provisió en propietat d'una plaça de tècnic d'Administració General. [2005/F1493]
  
L'Ajuntament de Carcaixent, per mitjà del Decret d'Alcaldia 203/2005, de data 27 de gener de 2005, va aprovar les següents bases i convocatòria per a la provisió en propietat d'una plaça de tècnic d'Administració General.
  
Bases específiques per a la provisió en propietat d'una plaça de tècnic d'Administració General
  
Base primera. Objecte de la convocatòria
  
Denominació de la plaça: tècnic d'Administració General
  
Nombre de places convocades: una
  
Naturalesa: funcionari
  
Grup: A
  
Sistema Selectiu: concurs oposició
  
Lloc vacant: tècnic d'Administració General (Àrea d'Interior)
  
Nivell de coneixement del valencià: Mitjà
  
Base segona. Requisits del personal aspirant
  
Requisits generals previstos en la base tercera de les bases generals municipals.
  
Titulació exigida: Llicenciat en Dret, Ciències Econòmiques, Empresarials, Intendent Mercantil o Actuari.
  
Base tercera. Presentació dels requisits i drets d'examen
  
Lloc: les sol·licituds es presentaran en el Registre General de l'ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Termini: 20 dies naturals comptats a partir del dia següent al de la publicació de l'extracte de la convocatòria en el Boletín Oficial del Estado.
  
Forma: per mitjà d'instància que se'ls facilitarà en les oficines municipals.
  
Documents a aportar: els indicats per a cada cas en la base cinquena de les bases generals municipals, més fotocòpia compulsada del Certificat de Coneixements del Valencià - nivell Mitjà, expedit per la Junta Qualificadora de Coneixements del València, o equivalent. En cas de no aportar-se este certificat, el/l'aspirant haurà de sotmetre's a la prova obligatòria i eliminatòria de coneixements del valencià que s'indica en la base huitena (3r).
  
Òrgan a què es dirigiran: a l'Alcaldia Presidència de l'Ajuntament de Carcaixent.
  
Import drets d'examen: 35 euros.
  
Pagament: en l'entitat Ruralcaja. C/ Julián Ribera, 3-Carcaixent, Compte: 3082 1265 03 8847627461.
  
Fent constar el nom de l'interessat i la plaça a què es presenta.
  
Base quarta. Admissió d'aspirants
  
El contingut d'esta base es regix pel que disposa la base sisena de les bases generals municipals.
  
Base cinquena. Tribunals qualificadors
  
El contingut d'esta base es regix pel que disposa la base setena de les bases generals municipals.
  
Categoria del tribunal: primera
  
Base sisena. Començament i desenrotllament de les proves
  
El contingut d'esta base es regix pel que disposa la base huitena de les bases generals municipals.
  
Base setena. Sistema selectiu i qualificació dels exercicis
  
El sistema selectiu serà el de concurs oposició. La qualificació es regirà pel que disposa la base deu de les bases generals municipals.
  
Base huitena
  
A) Fase d'oposició.
  
Constarà dels següents exercicis, la lectura dels quals per l'aspirant davant del tribunal, si correspon, podrà ser sol·licitada per este, que així mateix podrà formular preguntes en relació amb els dits exercicis:
  
Primer exercici. De caràcter obligatori i eliminatori.
  
Consistirà en la realització d'una prova de coneixements referida als continguts de les matèries comunes i específiques (temes 1 a 72) del programa del temari que figura en el programa annex, a través d'un qüestionari de 100 preguntes, en forma de test i amb quatre respostes alternatives, de les quals únicament una serà correcta, amb una duració mínima de 90 minuts, a determinar pel tribunal.
  
Cada pregunta contestada correctament es puntuarà amb 0,10 punts. Les contestades erròniament tindran una penalització de œ sobre les correctes (- 0,05). En cap cas el nombre de preguntes sense contestar o contestades en més d'una de les alternatives podran superar el límit de 30 (30%); en este cas, l'aspirant serà qualificat com a no apte i automàticament eliminat del procés selectiu.
  
Este exercici es puntuarà fins a un màxim de 10 punts, i quedaran eliminats els aspirants que no aconseguisquen els 7 punts.
  
Segon exercici. De caràcter obligatori i eliminatori.
  
Consistirà a desenrotllar per escrit, en un període màxim de 90 minuts, dos temes elegits a l'atzar, entre els continguts en les matèries específiques del lloc de treball (temes del 73 al 91) del temari que figura com a annex de les presents bases.
  
Els aspirants llegiran els temes desenvolupats davant del Tribunal Qualificador, si així ho sol·licita este, que valorarà el coneixement de la matèria, l'exposició, redacció, ortografia i claredat d'idees.
  
Cada tema es valorarà de 0 a 10 punts, i quedaran eliminats els aspirants que no aconseguisquen, almenys, els 5 punts en cada un d'estos.
  
La puntuació final de l'exercici serà la mitja dels punts obtinguts en cada tema.
  
Tercer exercici. De caràcter obligatori i eliminatori.
  
Consistirà en la realització d'unes proves sobre coneixement del valencià, de naturalesa equivalent a l'exigit per la Junta Qualificadora de Coneixements del València per al nivell Mitjà.
  
La prova es qualificarà amb apte i no apte. No podran passar a la següent prova els que no aconseguisquen la qualificació d'apte.
  
Quedaran exempts de realitzar esta prova, i per tant es consideren aptes, els que hagen aportat el certificat indicat en l'apartat «Documents a aportar» de la base tercera.
  
Quart exercici. De caràcter obligatori i eliminatori.
  
Consistirà a desenrotllar, en el termini màxim de dues hores, dos supòsits pràctics proposats pel tribunal, sobre les matèries específiques del lloc de treball (temes del 73 al 91) del temari que figura com a annex de les presents bases.
  
Cada supòsit es valorarà de 0 a 10 punts, i quedaran eliminats els aspirants que no aconseguisquen, almenys, els 5 punts en cada un d'estos.
  
La puntuació final de l'exercici serà la mitjana dels punts obtinguts en cada supòsit.
  
B) Fase de concurs
  
Els aspirants que hagen superat tots els exercicis eliminatoris de la fase d'oposició, hauran de presentar en el termini de 10 dies hàbils la documentació acreditativa dels mèrits i experiència que al·leguen per a ser valorats segons el següent
  
Barem
  
a) Expedient acadèmic:
  
Es valorarà, fins al màxim d'1 punt, la possessió de titulacions acadèmiques, sempre que no siguen el requisit per a l'accés al lloc de treball i que tinguen relació directa amb les tasques a desenrotllar, d'acord amb el criteri següent:
  
- Llicenciat o titulat superior: 1,00 punts
  
- Diplomat o titulat mitjà: 0,50 punts
  
b) Coneixements i experiència professional:
  
Es valorarà fins a un màxim de 3 punts cada mes complet d'experiència laboral pública en el lloc específic de tècnic mitjà d'Administració General en ajuntaments, a raó de 0,10 punts per mes.
  
c) Titulacions o certificats d'estudis que tinguen relació amb les funcions a exercir:
  
Es valoraran, fins a un màxim d'1 punt aquells cursos de formació i perfeccionament que tinguen relació amb les funcions a exercir, que hagen sigut organitzats per l'administració pública o universitats, o estiguen homologats per estes, segons el criteri següent:
  
- Cursos de duració igual o superior a 100 hores 1 punt
  
- Cursos de 75 o més hores i menys de 100 hores 0,80 punts
  
- Cursos de 50 o més hores i menys de 75 hores 0,60 punts
  
- Cursos de 15 o més hores i menys de 50 hores 0,50 punts
  
- Resta de cursos, jornades, seminaris, etc. 0,10 punts
  
d) Certificats de coneixement del valencià:
  
Es valorarà fins a un màxim d'1 punt la possessió d'algun dels certificats de coneixement del valencià, expedits per la Junta Qualificadora de Coneixements del Valencià, segons l'escala següent:
  
- Superior 1 punt
  
e) Entrevista:
  
Es realitzarà davant del Tribunal Qualificador, i es valorarà l'experiència, aptitud i idoneïtat dels aspirants en relació amb les funcions a realitzar. Es puntuarà fins a un màxim d'1 punt.
  
Base novena. Publicitat de les qualificacions, llista i proposta d'aprovats pel tribunal. Presentació de documents, nomenament i presa de possessió.
  
El contingut d'esta base es regix pel que disposen les bases deu, onze, dotze, tretze i catorze de les generals municipals.
  
Base deu
  
En tot el que no estiga previst en estes bases específiques, cal ajustar-se al que disposen les bases generals aprovades pel Decret d'Alcaldia número 940/2000, de data 22 de maig de 2000, publicades en el Butlletí Oficial de la Província de València número 134, de 7 de juny de 2000, i en el Diari Oficial de la Generalitat Valenciana número 3.777, de 22 de juny de 2000.
  
Base onze
  
1. Contra les presents bases específiques, podrà interposar-se en el termini de dos mesos, recurs contenciós administratiu davant del Tribunal Superior de Justícia de la Comunitat Valenciana, de conformitat amb l'article 46 de la vigent Llei Reguladora de la Jurisdicció Contenciosa Administrativa; sense perjuí de la possibilitat d'utilitzar prèviament, amb caràcter potestatiu, el recurs de reposició davant de l'Alcaldia Presidència.
  
2. Estes bases específiques, així com les generals, es troben a disposició de les persones interessades en les dependències municipals, en hores d'oficina.
  
ANNEX
  
Programa
  
Matèries comunes
  
Tema 1: La Constitució Espanyola de 1978 (CE). Característiques, estructura i reforma. Els principis constitucionals, els drets fonamentals i les llibertats públiques: regulació, protecció i restriccions.
  
Tema 2: La corona. La seua regulació en la Constitució Espanyola.
  
Tema 3: Les Corts Generals. Les cambres: composició, organització i funcions.
  
Tema 4: El Govern. El president del Govern. El Consell de Ministres. Estatut dels membres del govern. Relacions entre el Govern i les Corts Generals.
  
Tema 5: L'administració pública: principis constitucionals que la informen. Govern i administració.
  
Tema 6: L'administració general de l'estat: òrgans centrals i òrgans territorials.
  
Tema 7: L'administració consultiva. El Consell d'Estat.
  
Tema 8: El poder judicial. Regulació constitucional de la justícia. El Consell General del Poder Judicial.
  
Tema 9: El Tribunal Constitucional.
  
Tema 10: Els procediments davant del Tribunal Constitucional.
  
Tema 11: L'organització territorial de l'estat.
  
Tema 12: El sistema de distribució de competències en la CE. La legislació bàsica de l'estat, les lleis marc, de transferència i d'harmonització.
  
Tema 13: L'administració local en la CE.
  
Tema 14: L'Estatut d'Autonomia de la Comunitat Valenciana (CV). Estructura, contingut i principis fonamentals. Procediment de reforma de l'estatut.
  
Tema 15: Les Corts Valencianes. El sistema electoral i estatut dels diputats. Organització i funcionament. Competències.
  
Tema 16: El president de la Generalitat Valenciana. Elecció i estatut personal. Atribucions. El Consell. Composició, atribucions i funcions. La potestat reglamentària. Relacions entre el Consell i les Corts Valencianes.
  
Tema 17: Govern i administració pública de la Generalitat Valenciana (GV).
  
Tema 18: El síndic de greuges. La Sindicatura de Comptes.
  
Tema 19: El Consell Jurídic Consultiu. El Comité Econòmic i Social.
  
Tema 20: Les competències de la Comunitat Valenciana en l'Estatut d'Autonomia (EA).
  
Tema 21: El títol V de l'EA, economia i hisenda.
  
Tema 22: L'administració local en l'EA i l'administració de justícia.
  
Tema 23: L'administració local en la CE de 1978. el principi d'autonomia: el seu significat i abast. La Carta Europea d'Autonomia Local. Doctrina del Tribunal Constitucional.
  
Tema 24: La Llei 7/85, de 2 d'abril, Reguladora de les Bases de Règim Local.
  
Tema 25: Les competències de les entitats locals (EL) en matèria tributària. El Text Refós, 2/2004, de 5 de març. Contingut. Recursos de la hisenda municipal.
  
Tema 26: Els pressupostos de les corporacions locals (CL): concepte, estructura, aprovació, crèdits i modificacions pressupostàries, execució i liquidació.
  
Tema 27: La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tema 28: Les institucions de la Unió Europea (I): el Consell de Ministres, la Comissió Europea. El Parlament Europeu.
  
Tema 29: Les institucions de la Unió Europea (II): El Tribunal de Justícia. El Tribunal de Comptes.
  
Matèries específiques
  
Tema 30: La Llei de Règim Jurídic de les Administracions Públiques i del Procediment Administratiu Comú. Objecte i àmbit d'aplicació. Principis generals.
  
Tema 31: Els òrgans de les administracions públiques. Creació. Competència. Delegació. Avocació. Comanda de gestió. Delegació de firma. Suplència. Coordinació i comunicacions. Instruccions i ordes de servici.
  
Tema 32: Òrgans col·legiats. Règim jurídic. Composició. Convocatòries, sessions i actes. Abstenció i recusació.
  
Tema 33: Els interessats. Concepte. Capacitat d'obrar. Representació. Identificació. Pluralitat d'interessats.
  
Tema 34: Drets dels ciutadans. Llengua dels procediments. Dret d'accés a arxius i registres.
  
Tema 35: Els registres públics. Col·laboració i compareixença dels ciutadans.
  
Tema 36: La responsabilitat de la tramitació de procediments. Obligació de resoldre. Silenci administratiu.
  
Tema 37: Les disposicions administratives. Jerarquia i competència. Publicitat i inderogabilitat singular. Termes i terminis. Còmput.
  
Tema 38: Els actes administratius. Elements. Especial referència a la motivació.
  
Tema 39: L'eficàcia dels actes administratius. Executivitat. Efectes. Notificació. Publicació.
  
Tema 40: La invalidesa dels actes administratius. Nul·litat i anul·labilitat. Transmissibilitat. Conversió. Revalidació.
  
Tema 41: La Llei de Mesures per a la Reforma de la Funció Pública. Preceptes bàsics.
  
Tema 42: La funció pública en la Generalitat Valenciana.
  
Tema 43: Funció pública local (I). L'accés a la funció pública: principis reguladors. Requisits. Sistemes selectius. L'extinció de la condició d'empleat públic.
  
Tema 44: Funció pública local (II). El règim de provisió de llocs de treball, sistemes de provisió. Les situacions administratives dels funcionaris locals.
  
Tema 45: Funció pública local (III). Els funcionaris de l'administració local amb habilitació de caràcter nacional. Peculiaritats del seu règim jurídic.
  
Tema 46: Funció pública local (IV). Funcionaris propis de les corporacions locals. Classes. Drets i deures dels funcionaris locals. Carrera administrativa i retribucions. El règim de seguretat social.
  
Tema 47: Funció pública local (V). La negociació col·lectiva i la participació dels funcionaris en la determinació de les condicions de treball.
  
Tema 48: Funció pública local (VI). El personal contractat en règim de dret laboral. Règim jurídic. Personal eventual.
  
Tema 49: Funció pública local (VII). Règim disciplinari dels funcionaris locals. Règim d'incompatibilitats.
  
Tema 50: La Llei 31/1995, de 8 de novembre, de Prevenció de Riscos laborals.
  
Tema 51: Dret administratiu: concepte i contingut. Tipus històrics.
  
Tema 52: L'ordenament jurídic administratiu. Fonts (I). La CE. La llei. Les seues classes. Els tractats internacionals. El dret comunitari. Els principis de reserva de llei, de jerarquia normativa i de competència. Els estatuts d'autonomia. Les lleis de les comunitats autònomes.
  
Tema 53: L'ordenament jurídic administratiu. Fonts (II). El reglament: concepte i classes. Naturalesa. Fonament de la potestat reglamentària. Límits. La inderogabilitat singular de les disposicions generals. El control de la potestat reglamentària. Altres fonts.
  
Tema 54: L'administració pública com a persona jurídica. El principi de legalitat. El poder d'autotutela de l'administració. Les potestats administratives. L'activitat discrecional: els seus límits i control.
  
Tema 55: Centralització i descentralització. La desconcentració. Les transferències de competències. Mecanismes de cooperació, coordinació i control entre administracions públiques.
  
Tema 56: Tipologia dels ens públics. L'administració institucional. Els organismes públics. Els organismes autònoms. Les entitats públiques empresarials. Les societats mercantils.
  
Tema 57: L'expropiació forçosa. Fonament i naturalesa. Subjectes, objecte i causa de l'expropiació. Procediment general. Peculiaritats del procediment d'urgència.
  
Tema 58: Principis De l'activitat administrativa. L'activitat de policia o de limitació. Manifestacions més importants. Els graus de limitació dels drets i llibertats.
  
Tema 59: L'activitat de foment. Tipologia i règim jurídic de les seues manifestacions.
  
Tema 60: El municipi: competències.
  
Tema 61: L'organització municipal comuna: principis fonamentals. Els òrgans bàsics.
  
Tema 62: Els òrgans complementaris de l'organització municipal. Classes.
  
Tema 63: El règim de sessions i acords de les corporacions locals. Normes reguladores. Les sessions. Les seues classes, requisits i procediment de celebració i constitució. Sistemes de certificat. Actes i certificats.
  
Tema 64: L'organització municipal en els municipis de gran població. El títol X de la Llei 7/1985, de 2 d'abril.
  
Tema 65: La població municipal. L'empadronament. Drets dels veïns. La descentralització administrativa i la participació ciutadana en l'administració local. Drets dels estrangers.
  
Tema 66: El dret del treball. Característiques. Principis constitucionals. Les fonts de l'ordenament laboral.
  
Tema 67: Els convenis col·lectius. Unitats de negociació. Legitimació i àmbit. Contingut. Procediment. Eficàcia i impugnació.
  
Tema 68: El contracte de treball (I). Elements, modalitats. Contingut. Drets i deures.
  
Tema 69: El contracte de treball (II). Modificació, suspensió i extinció.
  
Tema 70: El personal laboral al servici de l'administració local. La llibertat sindical i els òrgans de representació del personal funcionari i laboral al servici de l'administració local.
  
Tema 71: El marc constitucional de l'urbanisme. Competències urbanístiques de l'estat, de les comunitats autònomes i de les entitats locals.
  
Tema 72: Règim urbanístic de la propietat del sòl. Principis generals. Classificació i qualificació del sòl. Règim del sòl no urbanitzable. Sòl no urbanitzable comú i d'especial protecció.
  
Matèries específiques del lloc de treball
  
Tema 73: El procediment administratiu comú. Fases. Procediments administratius especials.
  
Tema 74: La revisió d'Ofici. Recursos administratius. Les reclamacions prèvies a l'exercici d'accions civils i laborals.
  
Tema 75: La potestat sancionadora. Principis. El procediment sancionador. Principis.
  
Tema 76: La responsabilitat patrimonial de l'administració. Antecedents històrics. El procediment per a la seua exigència.
  
Tema 77: La potestat reglamentària de les entitats locals. Òrgans titulars. Reglaments i Ordenances. Procediment d'elaboració i aprovació. El reglament orgànic. Els bans. Publicació de les normes locals. Impugnació.
  
Tema 78: La jurisdicció contenciosa administrativa (I). Naturalesa. Qüestions a què s'estén. Les parts i l'objecte del recurs. Les mesures cautelars.
  
Tema 79: La jurisdicció contenciosa administrativa (II). El recurs contenciós administratiu. Els procediments davant de la jurisdicció contenciosa administrativa.
  
Tema 80: La jurisdicció contenciosa administrativa (III). Recursos contra resolucions judicials i execució de sentència.
  
Tema 81: Els contractes de les administracions públiques (I). Regulació. Elements dels contractes: els subjectes, l'objecte i la causa.
  
Tema 82: Els contractes de les administracions públiques (II). La forma de la contractació pública i els sistemes de selecció del contractista.
  
Tema 83: Els contractes de les administracions públiques (III). Perfecció i formalització dels contractes. Modificacions contractuals objectives i subjectives. Revisió de preus. Interpretació, compliment i resolució dels contractes.
  
Tema 84: Els contractes de les administracions públiques (IV). La invalidesa dels contractes públics. Els actes separables. La impugnació dels contractes públics. Jurisdicció competent.
  
Tema 85: Els contractes de les administracions públiques (V). Els contractes regulats per la Llei de Contractes de les Administracions Públiques. El contracte d'obres i el contracte de subministraments.
  
Tema 86: Els contractes de les administracions públiques (VI). Gestió de servicis públics. Concessió d'obres públiques. Consultoria i assistència i servicis.
  
Tema 87: Els contractes de les administracions públiques (VII). La contractació local: principis generals i peculiaritats del règim local.
  
Tema 88: El servici públic (SP). Concepte, evolució i crisi. El SP en l'esfera local. Les formes de gestió del SP. La gestió directa i indirecta.
  
Tema 89: Règim jurídic dels béns locals. Regulació. Classes. Els béns de domini públic. Peculiaritats del seu règim en l'àmbit local.
  
Tema 90: Béns patrimonials de les entitats locals. Concepte. Normes reguladores. Règim jurídic. Formes d'adquisició. Administració. Ús i aprofitament. Alienació de béns patrimonials
  
Tema 91: L'administració pública orientada al ciutadà. Les oficines d'atenció al ciutadà. La qualitat en la gestió pública.